භාණ්ඩ ප්‍රවාහන කරමින් තිබූ දුම්රියක ගැටීමෙන් නෑගම ප්‍රදේශයේ පුද්ගලයෙකු මියගොස් තිබෙනවා.ඊයේ (12) සිදුවූ මෙම අනතුරෙන් මියගොස් ඇත්තේ ගල්නෑව ප්‍රාදේශීය සභාවේ කම්කරුවකු ලෙස සේවය කළ  52 හැවිරිදි පුද්ගලයෙක්.සිය දෛනික රාජකාරිය අවසන් කර යළි නිවෙස වෙත සිටියදී මෙම අනතුරට මුහුණ පා තිබෙනවා.අනතුරින් පසු ඔහුගේ සිරුර මොරගොල්ලාගම දුම්රිය ස්ථානය වෙත රැගෙන යාමට එම දුම්රිය කාර්ය මණ්ඩලය කටයුතු කළ බවයි අප වාර්තාකරු සඳහන් කළේ පශ්චාත් මරණ පරීක්ෂණය ගල්නෑව ප්‍රාදේශීය රෝහලේදී අද (13) පැවැත්වීමට නියමිත අතර සිද්ධිය සම්බන්ධයෙන් ගල්නෑව පොලිසිය විමර්ශණ සිදුකරනවා.